CELEX: 32015R0804
Language: ro
Date: 2015-05-19 00:00:00
Title: Regulamentul de punere în aplicare (UE) 2015/804 al Comisiei din 19 mai 2015 privind clasificarea anumitor mărfuri în Nomenclatura combinată

23.5.2015   
               
               
                  RO
               
               
                  Jurnalul Oficial al Uniunii Europene
               
               
                  L 128/7
               
            REGULAMENTUL DE PUNERE ÎN APLICARE (UE) 2015/804 AL COMISIEI
      din 19 mai 2015
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
      întrucât:
      
                  (1)
               
               
                  Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
               
            
                  (2)
               
               
                  Regulamentul (CEE) nr. 2658/87 stabilește regulile generale de interpretare a Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
               
            
                  (3)
               
               
                  În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.
               
            
                  (4)
               
               
                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
               
            
                  (5)
               
               
                  Măsurile prevăzute de prezentul regulament sunt conforme cu avizul Comitetului Codului vamal,
               
            ADOPTĂ PREZENTUL REGULAMENT:
      Articolul 1
      Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
      Articolul 2
      Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în statele membre în conformitate cu tratatele.
         Adoptat la Bruxelles, 19 mai 2015.
         
            
               Pentru Comisie,
            
            
               pentru președinte
            
            Heinz ZOUREK
            
               Director general pentru impozitare și uniune vamală
            
         
      
      
         (1)  JO L 256, 7.9.1987, p. 1.
      
         (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).
      
         ANEXĂ
         
                     Descrierea mărfurilor
                  
                  
                     Clasificare
                     (Cod NC)
                  
                  
                     Motive
                  
               
                     (1)
                  
                  
                     (2)
                  
                  
                     (3)
                  
               
                     Un articol textil conceput pentru susținerea unei persoane în poziția așezat atunci când este ridicată de un mecanism de ridicat.
                     Articolul este compus dintr-o țesătură din material textil (poliester), în esență sub formă de dreptunghi. Una dintre cele două laturi scurte ale dreptunghiului are două prelungiri asemănătoare unor clape, care funcționează ca un scaun. Restul țesăturii sprijină spatele și părțile laterale ale persoanei. Unele părți ale țesăturii sunt căptușite (inserții din spumă de polipropilenă).
                     Mai multe benzi textile sunt cusute pe marginile țesăturii, astfel încât articolul să poată fi atașat la mecanismul de ridicat și să fie ridicat.
                     (A se vedea imaginile) (*)
                     
                  
                  
                     6307 90 98 
                  
                  
                     Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 7 litera (f) la secțiunea XI, precum și pe baza textului codurilor NC 6307 , 6307 90  și 6307 90 98 .
                     Clasificarea la codul NC 8431 31 00  ca parte destinată exclusiv sau în principal mașinilor sau aparatelor de la poziția 8428  (ascensoare, aparate de ridicat etc.) este exclusă, deoarece articolul nu este indispensabil pentru funcționarea mecanismului de ridicat (a se vedea cauza C-152/10, Unomedical, ECLI:EU:C:2011:402, punctele 29, 34 și 36). În plus, cablurile de legare sunt excluse de la poziția 8431  și sunt clasificate în secțiunea XI [a se vedea și notele explicative la Sistemul armonizat aferente poziției 8431 , al patrulea paragraf, litera (b)].
                     Articolul este compus în principal din material textil, iar diferitele componente sunt asamblate prin coasere.
                     Prin urmare, articolul trebuie clasificat la codul NC 6307 90 98 , ca „alte articole textile confecționate”.
                  
               
            (*)  Imaginile au un caracter strict informativ.